
Vešala za uniju poslodavaca 

Sada je pravi trenutak da se gazdama da ponuda koju ne mogu da odbiju - treba izaći na ulice. 



Predstavnici Vlade Srbije, gazda i 
„reprezentativnih” sindikata nisu 
uspeli u sredu da se dogovore o novoj 
minimalnoj ceni rada. Gazde, okupljene 
u svoj razbojnički sindikat, „Uniju 
poslodavaca”, toliko su podivljale u 
svojoj krvoločnoj gramzivosti da nisu 
spremne da pristanu na bednu ponudu 
kriminalaca iz Vlade i žutih sindikata 
od 115, umesto dosadašnjih 102 dinara. 
Portparol gazda, neki Dragoljub Rajič, 
je čak počeo sa pretnjama, pa je izjavio 
da če Unija poslodavaca predložiti 
sindikatima da se, u oblastima gde je 
potpisan kolektivni ugovor, zarade 
isplačuju prema ,,minimalcu“ koji bio u 
vreme kad su ti ugovori potpisani - a da 
će gazde, ako sindikati ne prihvate taj 
predlog, istupiti iz kolektivnih ugovora 
koji su potpisani u oblasti poljoprivrede, 
građevine, hemije i nemetala, i u 
metalskoj industriji. Sada je pravi 
trenutak da se gazdama da ponuda koju 
ne mogu da odbiju - treba izaći na ulice, 
naći Dragoljuba i njegove nalogodavce, 
kancelarije i predstavništva Unije 
poslodavaca, i direktnim akcijama ih 
naterati da plate bedu koja se od njih 
traži, i da vide kako prolaze oni koji 
prete. Znamo da će žuti sindikati, koji 
su nedavno došli u žižu javnosti, kada 
se otkrilo da su narodnim novcem 
organizovali bahanalije sa seksualnim 
robljem sa koga su ždrali, lako popustiti 
pod pritiscima gazda - oni za to i služe. 


Zato je potrebno organizovati nezavisne 
radničke akcije koje će sprečiti ovaj 
brutalni nastavak pljačke. 

Predsednik Republičke izborne 
komisije, članovi tog tela, sekretar 
i njihovi zamenici primaće tokom 
sprovođenja izbora naknadu u iznosu 
od 90.000 dinara mesečno. Radnim 
telima, opštinskim i gradskim izbornim 
komisijama za rad na poslovima 
primopredaje izbornog materijala 
pripada jednokratna naknada u iznosu 
od 75.000 dinara. To su samo neki od 
parazita koje će teško stečeni novac 
građana spiskati svojim konjušarskim 
poslovima za vladajuću klasu. 
Predizborna kampanja je u punom 
jeku, pa su i političari krenuli da 
lažu još više, ako je to ikako moguće, 
nego do sad - tako možemo čuti da 
Ibarska magistrala odlazi u istoriju i 
da će je uskoro zameniti autoput, da 
će Rusija dati 10 milijardi evra pomoći 
čim ta i ta partija dođe na vlast, da će 
narodu ponovo biti podeljene akcije 
opljačkanih preduzeća koja hoće da 
privatizuju, i koja će, naravno - kao i 
prošli put - vredeti stotine evra. 

Tim gadouima više niko nišia 
neveruje 

Dvadesetogodišnje iskustvo sa 
parlamen-tarizmom u Srbiji, pored 
tragičnih posledica po život naroda 
koji je na svojim leđima izneo sve 
pljačke, hirove i iživljavanja vladajuće 
klase, donelo je barem jednu dobru 
stvar - tim gadovima više niko ništa 
ne veruje. Nervoza koju naši gospodari 
pokazuju zbog sve jače tendencije 
građana da odbijaju da glasaju na 
narednim izborima najbolje pokazuje 
koji put treba da preduzmu svi oni 
kojima je dosta njihove pljačke, laži 
i gluposti - politika se stvara na 


ulicama, u štrajkovima, blokadama, 
na barikadama, a ne aktivnošću 
kretenoidnih poslanika u skupštini. 

Propast sistema, kojoj smo svedoci u 
Srbiji, nije samo naša stvar. Kapitalizam 
j e sistemkoj i j e, zahvalj uj ući inherentnim 
kontradikcijama na kojima počiva, na 
rubu propasti globalno - i u tom smislu 
su jalovi snovi onih koji se nadaju 
boljem životu negde na Zapadu. Pored 
toga što je mnoge u zemljama EU i SAD 
zavila u crno, ekonomska kriza ima kao 
efekat i fašizaciju određenih segmenata 
društva - fašizam je uvek bio poslednja 
linija odbrane kapitalističkog sistema 
u krizi. Rezultat toga je povećanje 
rasizma i ksenofobije, što znači da su 
na udaru prvo imigranti. Tako je npr, 
pre neki dan, nemački Savezni zavod 
za migraciju i izbeglice iz Nirnberga 
zapretio jednoj osmomesečnoj bebi 
da će biti proterana u Srbiju. Bebina 
porodica živi u Minhenu već 13 godina. 
Prema navodima minhenskih novina, 
u pismu se od osmomesečnog dečaka 
traži da u roku od sedam dana napusti 
Nemačku, jer će u protivnom biti 
proteran. Pa vi sad vidite. 

Da li ste 
znali o 

...da nijedno društvo 
u istoriji nije imalo 
veći broj zatvorenika 
od SAD danas. 

ч _ J 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


“VINOGRADU NIJE P0TREBNA M0LITVA, NEG0 M0TIKA” (srpska narodna poslovica) 














AKTUEINO 



Zločinac koji će to uvek ostati - Dragoljub Mihailović 


Aktuelna vlast ne rehabilituje Mihailovića zbog njegove navodne patriotske borbe protiv 
fašističkog okupatora, već zbog toga što je branio kapitalistički poredak od narodne 
revolucije. 


„Oni koji ne uče iz istorije, osuđeni su da 
je ponovo prožive”. Ova istina trebalo bi 
da podseća i opominje svaku generaciju. 
Upravo kroz tu prizmu treba posmatrati 
pokušaje istorijskog revizionizma koje 
sprovodi aktuelna vlast kroz proces 
rehabilitacije ratnog zločinca, fašističkog 
sluge i narodnog izdajnika - Dragoljuba 
Mihailovića. 

Rehabilitacija čoveka čije ime na ovim 
prostorima za mnoge predstavlja sino- 
nim za najstravičnije zločine počinjene 
tokom i nakon Drugog svetskog 
rata, aktuelnoj vlasti doneće gotovo 
zanemarljivu korist, dok će budućim 
generacijama naneti neprocenjivu štetu. 
Pod parolom ispravljanja istorijskih 
„nepravdi”, aktuelna vlast ne rehabilitu- 
je Mihailovića zbog njegove navodne 
borbe protiv fašističkog okupatora. Svoj 
patriotizam razbojnici na vlasti višestru- 
ko su, uostalom, dokazali pljačkaškom 
privatizacijom i time što su privredne 
resurse prodavali u bescenje domaćem i 
stranom krupnom kapitalu. Mihailovića 
rehabilituju jer je tokom Drugog svet- 
skog rata branio kapitalistički poredak 
od narodne revolucije. Danas, ovdašnjoj 
buržoaziji je više nego ikad potrebna ova 
rehabilitacija, kako bi učvrstila pozicije 
stečene pljačkaškom privatizacijom ali i 
umanjila značaj antikapitalističke borbe. 

Zaboravljanje ili, pre će biti, 
prenebregavanje činjenica koje govore 
o zločinima koje je počinio Mihailović 
tokom drugog Svetskog rata, a naročito 
pre i za vreme partizansko-četničkog 
sukoba, dovešće do rehabilitacije 
Dragoljuba Mihailovića. Međutim, sa- 
ma rehabilitacija, bez propratnih izme- 
na u obrazovnom sistemu zemlje, ne 
znači apsolutno ništa. Sa druge strane, 
uprkos naporima vlasti, koji su očigledno 
politikantske prirode, da rehabilitacijom 
Mihailovića „zaradi” glasove ili obezbedi 
„zdrave” temelje budućoj koaliciji, koji 
već na prvi pogled deluju neozbiljno, 
samo ohrabruju buduće potencijalne 
zlikovce koji će, vođeni „svetlim” 
primerom Dragoljuba Mihailovića, u 
narednom periodu počiniti iste one 
zločine koje je počinio Mihajlović, a što 
je i dokazano u sudskom postupku koji 
je vođen protiv njega. 

Kako je izgledao sam sudski proces, 
koji je bio samo kulminacija presude 


koju su Mihailoviću i njegovim četnicima 
izrekli narodi Jugoslavije tokom NOB-a; a 
kako su izgledala „demokratska” četnička 
suđenja koljačkim nožem i ostala zverstva 
četnika pod komandom Mihailovića, i 
u čemu se sve sastojala izdaja i saradnja 
sa okupatorom itd., ne može se opisati 
u jednom kratkom novinskom članku. 
No, moguće je pomenuti bar delić onoga 
zbog čega je Mihailović proglašen krivim 
i osuđen na smrtnu kaznu. 

Evo jednog od mnogih dokumenata iz 
istorijskih arhiva. Četnički komandant 
Pavle Đurišić je u januaru 1943. godine 
rukovodio napadom na Muslimane u 
bjelopoljskom kraju. Napad je počeo 5. 
januara u dve kolone pod komandom 
Vojislava Lukačevića i Miraša Savića, a o 
ishodu akcije Đurišić je 10. januara izve- 
stio Dragoljuba Mihailovića: „Akcija na 
desnoj obali Lima u srezu bjelopoljskom 
završena je. Rezultat ove borbe je: 

1. Potpuno su uništena sledeća musli- 
manska sela (nabrajapoimenično, ukupno 
33 sela) 

2. Žrtve: Muslimana boraca oko 400, žena 
i dece oko 1000“ 

Nešto kasnije, govoreći o zločinima koje su 
četnici počinili u Sandžaku i jugoistočnoj 
Bosni, Pavle Đurišić u svom izveštaju 
Dragoljubu Mihailoviću od 13. februara 
1943. godine kaže: ,,Za vreme operacija 
pristupilo se potpunom uništavanju 
muslimanskog življa bez obzira na pol i 
godine starosti. (...) Naše ukupne žrtve 
bile su 22 mrtva od kojih 2 nesretnim 
slučajem i 32 ranjena. Kod Muslimana 
oko 1200 boraca i do 8000 ostalih žrtava: 
žena, staraca i dece“. 

Toliko o borbi četnika protiv okupatora. 
Toliko o „drugom” narodnooslobodila- 
čkom pokretu. 

Naravno, gore pomenuti zločini o kojima 
je pisao Pavle Đurišić svom komandantu 
Mihailoviću nisu došli sami od sebe, 
već kao posledica naredbe Dragoljuba 
Mihailovića. Naime, on je 20. decembra 
1941. poslao Đurišiću instrukcije u kojima 
mu iznosi osnovne programske ciljeve 
četničkog pokreta u kojima se, između 
ostalog kaže: „Stvoriti veliku Jugoslaviju 
i u njoj veliku Srbiju; čišćenje državne 
teritorije od svih narodnih manjina 
i nenacionalnih elemenata; stvoriti 
neposredne zajedničke granice između 
Srbije i Crne Gore, kao i između Srbije 



i Slovenačke, čišćenjem Sandžaka od 
muslimanskog i Bosne od hrvatskog i 
muslimanskog življa; sa partizanima ne 
sme biti nikakve saradnje jer oni se bore 
za socijalnu revoluciju što nikada ne 
smebitinašcilj.“ 

Ni slutio nije Mihailović, pišući ovo, da 
sebi samome piše i potpisuje smrtnu 
kaznu, kako se ispostavilo u pravednom 
postupku koji je protiv njega vođen. 
Upravo zbog toga, Dragoljub Mihailović 
jeste i biće kriv zato što je od početka 
druge polovine 1941, pa za sve vreme ra- 
ta i neprijateljske okupacije organizovao 
i rukovodio oružanim četničkim 
formacijama, poznatim pod imenom 
„četnici Draže Mihailovića” i takozvana 
„jugoslovenska vojska u otadžbini”, koje 
su imale za cilj da oružanom akcijom i 
terorom u saradnji s okupatorom podrže 
okupaciju i uguše oružani ustanak i 
oslobodilačku borbu srpskog i ostalih 
naroda Jugoslavije. 

Slobodan Stamenčić 

Najava- 

Pozivamo protivnike/ce 
rehabilitacije Draže 
Mihailovića na protest 
ispred zgrade Višeg suda 
u Timočkoj 15 u Beogradu, 
u petak 23. marta, 
s početkom u 10 časova. 










ex-Idolmladih 


GODIŠNJICA V 

Bolje rat nego paktl 


U ovom broju „Direktne akcije“ deo 
prostora posvećujemo temi narodnog 
ustanka i vojnog puča 27. marta 1941. 
godine. Ovo činimo ne samo zato što je 
za nekoliko dana godišnjica tog, za našu 
istoriju, izuzetno značajnog događaja, 
ne samo zato što hulje na vlasti uveliko 
pokušavaju da diskredituju i promene 
smisao istorijskih događaja ne bi li 
opravdale svoje ratne zločine, pljačke i 
privatizacije, već pre svega zato što su 
događaji od 27. marta 1941 primer snage i 
odlučnosti naroda tadašnje Jugoslavije da, 
uprkos marionetskoj vlasti, ne poklekne 
pred fašističkim zlikovcima i pokrene 
borbu za slobodu, po svaku cenu. To je bio 
primer koji svi treba da imamo na pameti i 
da nastojimo da se vodimo njime. 
Pronacistička politika, koju je u to vreme 
vodio vrh države Jugoslavije, sa regentom 
knezom Pavlom i vladom Cvetković- 
Maček, kulminirala je potpisivanjem 
protokola o pristupanju Jugoslavije 
fašističkom trojnom paktu 25. marta 
1941. Narod je prozreo ovo zlo, tako da 
je masovno negodovanje i protivljenje 
takvom postupku kvislinga na vlasti 
prouzrokovalo sa jedne strane vojni 
puč, kojim je smenjena vlada i za kralja 
proglašen Petar II Karađorđević, a sa druge 
strane masovne demonstracije širom 
Jugoslavije, posebno one najmasovnije, u 
Beogradu. Po svedočenju savremenika, 
„Beograd je izgledao kao jedna košnica 
pčela“. Demonstranti su polupali biroe 
i predstavništva nacističke Nemačke, a 
mase su po gradu klicale „Bolje rat nego 
pakt” i druge antinacističke parole. Čak i 
popovi, osetivši nezadrživ antifašistički 
impuls masa, ustali su protiv zavojevača 


Kolumnista „Direktne akcije”, Ivan Tobić 
(ех Idolmladih), pozvan je na sud zbog 
izmišljenog napada na policijsko službeno 
lice. Prema optužnici, Tobić je policajca 
napao ,,iz ležećeg položaja”(!). Zapravo 
se dogodilo sledeće: jedne večeri pre dve 
godine, Tobić je dobacio nešto policijskoj 
patroli, nakon čega su ga policajci pretukli, 
uhapsili, držali u pritvoru i pokrenuli 
postupak za napad na službeno lice. 
Tokom procesa koji se razvlači već dve 
godine, nije omogućeno pojavljivanje 
nijednog od brojnih svedoka događaja. 
Kao izraz „dobre volje“ tužilaštva, Tobiću 



- što je prava istorijska retkost. Hitler je 
ubrzo nakon promene jugoslovenske vlade 
i politike, napao Jugoslaviju. Posebno je 
stradao Beograd, koji je bombardovan 6. 
aprila ujutru. Nakon kratkotrajnog, tzv. 
aprilskog rata, Kraljevina Jugoslavija je 
poražena i podeljena, a narodi Jugoslavije 
su tokom Narodnooslobodilačke borbe 
i konačnog sloma naci-fašizma, četiri 
godine kasnije, napisali najslavnije delove 
istorije naših naroda. 

27. mart 1941. nas uči da uvek postoji 
alternativa. Uči nas da uvek postoji 
drugo rešenje od onog koje oni na vlasti 
pokušavaju da nam serviraju. Kvislinzi, 
poput kneza Pavla, su nakon povratka iz 
posete Hitleru 1939. godine zaključili da 
su Nemci toliko jaki ,,da ih ni sam đavo ne 
može pobediti”. A samo nekoliko godina 
kasnije, nacisti su grizli blato Berlina 
pred nastupajućom Crvenom armijom. 
Situacija danas je takva da nas vladari 
ubeđuju da imamo samo dve opcije - ili 
Srbija u EU, kao periferna članica jednog 
imperijalističkog saveza, ili izolovana Srbija 
u sklopu Ruske sfere interesa. To je laž - 
alternativa, radnička, revolucionarna, uvek 
postoji. Potrebno je da se za nju izborimo! 

I. M. 


Od 30 marta do 1. aprila. 

je ponuđeno da uplati 80.000,00 dinara 
u budžet Zdravstva Beograda, ili da se u 
protivnom suoči sa suđenjem za krivično 
delo za koje je predviđena kazna od šest 
meseci do pet godina zatvora. 

Kao pomoć Ivanu Tobiću, organizovan 
je festival nesvakidašnjih kulturnih 
dešavanja. Ulaz je besplatan, a sav prihod 
od prodatog pića, izloženih eksponata i 
dobrovoljnih priloga namenjen je fondu 
pomoći ovom novinaru, piscu i našem 
saradniku, nad kojim se vrši policijsko- 
sudsko nasilje. Program festivala 
donosimo u narednom broju. 


Šta možete 
da kupite za 
80.000 dinP 

Spletom bizarnih okolnosti, o čemu možete 
čitati i u tekstu na dnu ove strane, zapalo mi 
je da platim 80.000,00 dinara ili se nađem 
iza rešetaka od 6 meseci do 5 godina! Bar 
da je bilo pre godinu dana dok sam imao 
stalni posao kolumniste i astrologa u 
,,Kuriru“, pa da gladujem nekoliko meseci 
i skrpim... Ali nakon što je (kako mi bivše 
kolege došapnuše) intervenisao izvesni 
gradonačelnik, nezvanični urednik dnevnih 
listova i vlasnik većine reklamnog prostora 
u medijima - popih otkaz, a kolege iz drugih 
dnevnih listova mi tužno objasniše da, iako bi 
vrlo rado da me imaju u svojim redakcijama, 
postoji nekakva crna lista na kojoj se nađoše 
i moje pošalice. Skroman kakvog me majka 
rodila, nisam imao pojma da jedan horoskop 
i nedeljna kolumna mogu toliko da zaplaše 
nesagledivo nadmoćnijeg protivnika! 

Iskreno, osamdeset crvenih novčanica na 
gomili nisam do sada imao priliku da držim 
u rukama, pa sam se dao u sanjarenje šta 
bih osim sopstvene slobode mogao time da 
kupim. 

Upravo toliko koštaju čak 2.963 vekne belog 
hleba ili oko 200 kilograma mesa, tona i 700 
kilograma jabuka, dve i po tone krompira ili 
recimo 210 kilograma ,,alpske“ salame (što bi 
bilo dovoljno za doručak čak 1.052 radnika 
na gradilištima). 

A kad već toliko može da se pojede, red 
je i da se zalije. Tako za ovu sumu možemo 
pazariti čak 1.702 flaše piva (85 gajbi - ceo 
kamion!), dovoljno da se počasti čak 287 
pivopija (ako računamo da imaju prosečan 
cug od šest piva po večeri). 

U slučaju da mi pukne film, za te pare bih 
mogao da kupim 533 litara benzina i, ako 
odlučim da ga iskoristim za pokretanje 
motornog vozila, sa još nekoliko osoba se 
provozam od Smedereva, preko Pariza, do 
Barselone i nazad (7.619 km + sve putarine 
po viamichelin.com). 

Za ove pare može se pazariti i 678 kilo- 
grama suvog vrata, što bi bilo dovoljno da se 
prekriju tela bar 800 nagih lepotica na nekoj 
grandioznoj zabavi sindikata pravosuđa, koja 
bi svakako ušla u Ginisovu knjigu rekorda. 

A ako ih ikako skupim, moći ću i da upla- 
tim za Zdravstvo Beograda i time pripo- 
mognem kojem nesrećnom bolesniku, ali i 
gradonačelniku u kampanji koji će ponosno 
pozirati kraj novih medicinskih aparata i 
preuređenih domova zdravlja 


^Dinektnu akciju možete nabaviti na sledećm mestima^ 

BEOGRAD: Kulturni centri REX i CZKD; 
Knjižare PLATO i BEOPOLIS; Kafići BROD, 
BRATFIDELi BRATČE. 

KRAGUJEVAC: Kafane MAGMA i MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. 

NIŠ: Udruženje ŽENSKI PROSTOR. 
ZAJEČAR: Omladinski centar ZAJEČAR. 

AKCIJA S0LIDARN0STI 

Festlval - T0BIĆEVI DANI 















Međunarodno udruženje radnika i 
radnica (MUR-AIT-IWA) pozvalo je na 
akcije protiv mera štednje, eksploatacije 
i kapitalističkog ugnjetavanja, koje treba 
da budu fokusirane na najrazličitije oblike 
globalnih, regionalnih i lokalnih radnih 
konflikata. Trodnevne akcije treba da počnu 
29. marta širom sveta, što se vremenski 
podudara s početkom generalnog štrajka 
u Španiji, koji je najavio sindikat CNT, 
s najavljenim protestima radnika protiv 
uprave kompanije ,,Roš“ u Poljskoj, ali i sa 
Danom evropskih akcija protiv kapitalizma 
(M31), zakazanim za 31. mart. 

Svoje učešće u međunarodnim protestima 
potvrdili su anarhosindikati iz Poljske 
(ZSP), Velike Britanije (SF), Francuske 
(CNTF), Rusije (KRAS), Portugalije (AIT) 


i Norveške (NSF). 

U svom proglasu, MUR poziva na direktne 
akcije i međunarodnu solidarnost radnika, 
naglašavajući: „Suštinskog oslobođenja od 
izrabljivanja i ugnjetavanja neće biti dok 
god se radnici širom sveta ne organizuju 
u borbu, s ciljem da umesto sadašnjeg 
kapitalizma stvore sistem koji će obezbediti 
stvarnu društvenu i ekonomsku slobodu za 
radnike“. 

U Italiji policija i sudstvo 
štite neofašiste, a tuku i 
kažnjavaju antifašiste 

Mateo Parlati iz sindikata radnika ,,Ferarija“ 
osuđen je zbog toga što je u oktobru 
prošle godine u Modeni učestvovao na 


demonstracijama protiv neofašista koji su 
svečano obeležavali dan fašističkog marša 
na Rim iz 1922. godine. Policija, koja je 
tom prilikom brutalno intervenisala protiv 
okupljenih antifašista, lažno je optužila 
Parlatijaijoš 13 demonstranata da supoliciji 
pružali otpor, kao i da su direktno odgovorni 
za izbijanje sukoba između policije i 
antifašista. O fotografije i video snimak na 
kome se vidi da je Parlati udaren u glavu 
od strane policajca, lokalni sudija i prefekt 
su se bahato oglušili, jasno pokazujući svoje 
zlikovačke namere da zaštite neofašiste i 
stanu na put antifašističkom pokretu. 
Sindikat radnika ,,Ferarija“ pokrenuo je 
međunarodnu kampanju kojom je pozvao 
na solidarnost sa Parlatijem, koji je osuđen 
bez ikakve krivice. 


Centar za liberterske studije predstavlja: 

luanTobić: 

GraOen sam ko sveti lonci 

Nadrealističke bravure najprovokativnijeg 
i najtalentovanijeg jagodinskog genija. 



Cena: 300 din. 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Denketove šifrovane riječi 



1. paničan strah od nemačkog glumca, 
kinskitrofobija; 2. mladunče slično 
jagnjanu; 3. ime glumca Runorisa; 

4. Unukanov otac; 5. osoba počaščena 
od strane drudomačina; 6. lija koja 
laje; 7. suprotna od ružninje; 8. jakva u 
drugom licu jednine; 9. žena koja sedi 
pored maćice; 10. znak za fuston (u 
muzici); 11. deseti deo od hiljadulice; 
12. Željko, nije Simović. 

Rešenja iz prošlog broja: 

I. lezbejka; 2. mešalica; 3. referat; 4. Bajaga; 

5. mušema; 6. domobran; 7. salamander; 8. 
nadražaj; 9. Muamer; 10. baobab; 

II. prostata; 12. Avganistan. 



Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 




























































































































